מאיר רובין (נריה)

מאיר רובין (נריה) (נולד ב-11 באוגוסט 1983, ב' באלול ה'תשמ"ג) הוא עורך דין ישראלי ופעיל ימין בתחומי חברה אזרחית, המשמש מנכ"ל פורום קהלת, מנכ"ל עמותת דיקטה חבר ועד מנהל בעמותת הסדנא לידע ציבורי.

==ביוגרפיה==
נולד לרב פתחיה נריה (בנם של הרב משה צבי ורחל נריה) ונילי רובין (בתו של האדריכל מאיר רובין). 

הוריו פונו מימית בשנת 1982, והיו ממקימי ההתנחלות נוה דקלים בגוש קטיף, שם גדל<ref>[https://twitter.com/Meir_Rubin/status/1382366710787932161 ציוץ של מאיר רובין ברשת החברתית טוויטר], 14 באפריל 2021; [https://twitter.com/Meir_Rubin/status/1392185327503216641 ציוץ של מאיר רובין ברשת החברתית טוויטר], 11 במאי 2021</ref>. לאחר מכן התגורר בירושלים, בכפר הרא"ה ובתל אביב. באוגוסט 2003 התגייס לצה"ל ושירת כלוחם ומפקד בגדס"ר גבעתי<ref>[https://twitter.com/Meir_Rubin/status/1287972178554740736 ציוץ של מאיר רובין ברשת החברתית טוויטר], 28 ביולי 2020.</ref>.

בעל תואר ראשון במשפטים וכלכלה, ותואר שני במשפט ציבורי ובינלאומי, שניהם מהאוניברסיטה העברית בירושלים<ref>[https://twitter.com/Meir_Rubin/status/1292359630098771969 ציוץ של מאיר רובין ברשת החברתית טוויטר], 9 באוגוסט 2020.</ref>. התמחה במשרד עורכי הדין גורניצקי ושות', בשנים 2011–2012, בתחומי המשפט המסחרי הבינלאומי, אנרגיה ותשתיות. הוא עורך דין פעיל וחבר לשכת עורכי הדין.

דורג פעמיים ברשימת מאה המשפיעים של העיתון דה-מרקר, בשנים 2018 ו-2020. בינואר 2021 דורג ברשימת 50 המשפיעים בציונות הדתית של מקור ראשון.

==פעילות ציבורית==
מאיר רובין בכנס 'ישראל צומחת'

לאחר שחרורו מצה"ל הקים והדריך כמה קבוצות הכנה לשירות צבאי לנוער יוצא אתיופיה, במסגרת תנועת אחריי!.

בשנת 2007 התנדב בכנסת בלשכת ח"כ זאב אלקין, והחל לעסוק בניסוח הצעות חוק וכן סייע בשיקום מפוני גוש קטיף. בשנת 2009 הפך לממונה על החקיקה בסיעת הליכוד בכנסת, ושימש בתפקיד עד 2011.<ref></ref>

=== פורום קהלת ===
החל משנת 2012 הוא מנכ"ל פורום קהלת וממייסדיו. נכון ל-2021 מונה הפורום כ-70 אנשי צוות, בתקציב של כ-27 מיליון ש"ח בשנה.

=== דיקטה ===
משנת 2015 משמש מנכ"ל דיקטה - המרכז לניתוח טקסטים, עמותת הזנק ללא מטרות רווח שמפתחת ומנגישה לציבור האקדמי והמקצועי כלים של ניתוח טקסטים באמצעות למידת מכונה ונתוני עתק. העמותה מעסיקה כ-30 אנשי צוות ותקציבה כ-7 מיליון ש"ח בשנה.

=== פעילות נוספת ===
במהלך התפרצות מגפת הקורונה בישראל בשנת 2020 היה מזכיר 'קבינט הקורונה האזרחי' של נפתלי בנט ויועץ השר לביטחון הפנים לענייני קורונה. כתב והתראיין רבות על גישת 'אפס הדבקה' שיושמה בטייוואן, ניו זילנד ויבשת אוסטרליה.

מפרסם מעת לעת טורי דעה בכלי התקשורת בענייני כלכלה, משפט, קורונה ומדיניות ציבורית ומפעיל ערוץ טלגרם אישי המתמקד בתחום הקורונה<ref></ref>. מתנדב כחבר דירקטוריון הפורום הישראלי למנהיגות, וחבר ועד בסדנא לידע ציבורי.

== חיים אישיים ==
נשוי ואב לשלושה. מתגורר בשכונת מלחה הישנה בירושלים.

בליל ה-2 ביולי 2021 נפשו רובין וילדיו בחורבת סעדים. במהלך הלילה הוזעקה המשטרה למקום על ידי צעירים ערבים ישראלים, אשר טענו שרובין כיוון לעברם את נשקו. לדברי רובין, הצעירים תקפו אותו לאחר שחשד בהם בניסיון הצתה. התיק נסגר כעבור מספר שבועות ללא חקירה פלילית.

==קישורים חיצוניים==

* [https://www.youtube.com/watch?v=_y6hU5sIKh0&t=8s ראיון עם מאיר רובין], ערוץ 20, 30 בדצמבר 2020
* [https://www.dmag.co.il/pub/shvii/402/24/ ריאיון למשה ויסטוך], שביעי, 17 ביולי 2020
* [https://mashmaut.buzzsprout.com/278171/7923652 - הקורונה מסכנת את העתיד של כולנו], בפודקאסט על המשמעות, 17 בפברואר 2021

==הערות שוליים==

קטגוריה:פעילים חברתיים ישראלים
קטגוריה:מנכ"לי עמותות
קטגוריה:בוגרי האוניברסיטה העברית בירושלים: משפטים
קטגוריה:אזור: אישים
קטגוריה:עורכי דין ישראלים
קטגוריה:נוה דקלים: אישים
קטגוריה:חברי פורום קהלת
קטגוריה:משפחת מנקין-נריה
קטגוריה:ישראלים שנולדו ב-1983